CELEX: 32012D0385
Language: fi
Date: 2012-07-12 00:00:00
Title: 2012/385/EU: Komission täytäntöönpanopäätös, annettu 12 päivänä heinäkuuta 2012 , Tanskassa käytettävien sianruhojen luokitusmenetelmien hyväksymisestä tehdyn päätöksen 2009/12/EY muuttamisesta (tiedoksiannettu numerolla C(2012) 4712)

14.7.2012   
            
            
               FI
            
            
               Euroopan unionin virallinen lehti
            
            
               L 186/36
            
         KOMISSION TÄYTÄNTÖÖNPANOPÄÄTÖS,
   annettu 12 päivänä heinäkuuta 2012,
   Tanskassa käytettävien sianruhojen luokitusmenetelmien hyväksymisestä tehdyn päätöksen 2009/12/EY muuttamisesta
   (tiedoksiannettu numerolla C(2012) 4712)
   (Ainoastaan tanskankielinen teksti on todistusvoimainen)
   (2012/385/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan m alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission päätöksellä 2009/12/EY (2) hyväksytään kuuden sianruhojen luokitusmenetelmän käyttö Tanskassa.
            
         
               (2)
            
            
               Tanska on ilmoittanut, että automaattisesta AutoFom-laitteesta on kehitetty versio III, jota se haluaisi käyttää ja kalibroida Tanskan teurastamoissa. Sen vuoksi kyseiselle uudelle menetelmälle on tarpeen saada kaava.
            
         
               (3)
            
            
               Tanska on pyytänyt, että komissio hyväksyisi uuden sen alueella käytettävän sianruhojen luokitusmenetelmän, esittänyt naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä 10 päivänä joulukuuta 2008 annetun komission asetuksen (EY) N:o 1249/2008 (3) 23 artiklan 4 kohdassa säädetyssä pöytäkirjassa yksityiskohtaisen kuvauksen leikkuukokeesta ja ilmoittanut periaatteet, joihin tämä menetelmä perustuu, leikkuukokeen tulokset ja vähärasvaisen lihan osuuden määrittämisessä käytetyn kaavan.
            
         
               (4)
            
            
               Pyyntöä arvioitaessa todettiin, että tarvittavat edellytykset kyseisen luokitusmenetelmän hyväksymiseksi täyttyvät. Sen vuoksi kyseinen luokitusmenetelmä olisi sallittava Tanskassa.
            
         
               (5)
            
            
               Sen vuoksi päätöstä 2009/12/EY olisi muutettava.
            
         
               (6)
            
            
               Laitteiden tai luokitusmenetelmien muutoksia ei sallita, jollei niitä hyväksytä nimenomaisesti komission täytäntöönpanopäätöksellä.
            
         
               (7)
            
            
               Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2009/12/EY seuraavasti:
   
               1)
            
            
               Lisätään 1 artiklaan g alakohta seuraavasti:
               
                           ”g)
                        
                        
                           Automatic ultrasound instrument -laite (AutoFOM III) ja siihen liittyvät arviointimenetelmät, joista on yksityiskohtaiset tiedot liitteessä olevassa 7 osassa.”
                        
                     
         
               2)
            
            
               Muutetaan liite tämän päätöksen liitteen mukaisesti.
            
         2 artikla
   Tämä päätös on osoitettu Tanskan kuningaskunnalle.
   
      Tehty Brysselissä 12 päivänä heinäkuuta 2012.
      
         
            Komission puolesta
         
         Dacian CIOLOȘ
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 6, 10.1.2009, s. 83.
   
      (3)  EUVL L 337, 16.12.2008, s. 3.
   
      LIITE
      Lisätään päätöksen 2009/12/EY liitteeseen 7 osa seuraavasti:
      
         ”7   osa
         
         AUTOMATIC ULTRASOUND INSTRUMENT (AutoFOM III)
         
                     1.
                  
                  
                     Tässä osassa vahvistettuja sääntöjä sovelletaan, kun sianruhot luokitellaan AutoFOM III -laitteella.
                  
               
                     2.
                  
                  
                     Laitteessa on oltava 16 kappaletta 2 MHz:n ultraäänianturia (Carometec A/S); toimintaetäisyyden ultraääniantureiden välillä on oltava 25 millimetriä. Ultraäänitulokset muodostuvat selän nahanalaisen rasvan ja lihasten paksuuden sekä niihin liittyvien parametrien mittauksista. Mittaustulokset muunnetaan arvioiduksi vähärasvaisen lihan osuudeksi tietokoneen avulla.
                  
               
                     3.
                  
                  
                     Ruhon vähärasvaisen lihan osuus lasketaan seuraavalla kaavalla:
                     Ŷ = 72,05017 – (1,31831 × R2P5) – (0,37231 × R2P10) – (0,36672 × R2P11) + (0,03146 × R3P3) + (0,05058 × R3P5) – (0,02641 × R4P8) – (0,06667 × R4P10) – (0,27698 × R4P11)
                     jossa:
                     Ŷ= vähärasvaisen lihan arvioitu prosenttiosuus ruhossa
                     R2P5, R2P10, R2P11, R3P3, R3P5, R4P8, R4P10 ja R4P11 – ovat AutoFOM III -laitteen mittaamia muuttujia.
                  
               
                     4.
                  
                  
                     Mittauskohtien kuvaukset esitetään komission asetuksen (EY) N:o 1249/2008 (1) 23 artiklan 4 kohdan mukaisesti komissiolle toimitetun Tanskan pöytäkirjan II osassa.
                     Tätä kaavaa sovelletaan 50–110 kilogramman painoisiin ruhoihin.
                  
               
      
         (1)  EUVL L 337, 16.12.2008, s. 3.”